als_Latn dik_Latn tur_Latn
Ky është premtimi që ka dhënë të premten kandidati për kryeministër nga Lëvizja Vetëvendosje!, Albin Kurti gjatë takimit me udhëheqësit e Shoqatës Sindikale të fabrikës së gypave “IMF Ferizaj”. “Në zyrën qendrore të Lëvizjes Vetëvendosje! së bashku me kandidatin për deputet dhe drejtuesin e Komitetit për Politika Sociale, Faton Topalli, pritëm në një takim udhëheqësit e Shoqatës Sindikale të fabrikës së gypave “IMF Ferizaj”. Delegacioni sindikal ishte i përbërë nga z. Ali Azemi, kryetar, dhe z. Ali Shabani e z. Fatmir Hasani, anëtarë të kryesisë. Në këtë takim të përzemërt u arrit pajtim i plotë që të zbatohet vendimi i Kuvendit të Kosovës i dt. 19 mars 2014 për zbatimin e aktgjykimit të Gjykatës Kushtetuese, rasti KI08/09 i dt. 17 dhjetor 2010, për kompensimin e borxhit ndaj ish-punëtorëve të fabrikës së gypave. Ne si deputetë e kemi votuar atë vendim, dhe si kryeministër i ardhshëm i Republikës së Kosovës, u zotova se do ta zbatoj vendimin në plotësi dhe pa vonesa”, ka shkruar Kurti në llogarinë e vet në “Facebook”.
als_Latn